RESOLUCIÓN do 23 de xuño de 2023 pola que se ordena a publicación do Acordo do Pleno do 22 de xuño de 2023 polo que se modifican as bases e se convoca o IV Premio de investigación Carlos G. Otero Díaz.
Consello de Contas de Galicia — III. Outras disposicións — 07/07/2023

Dando cumprimento ao disposto na base 2 do Acordo do Pleno do 23 de setembro de 2019, polo que se crea o Premio de investigación Carlos G. Otero Díaz e se establecen as bases reguladoras para a súa concesión (DOG núm. 215, do 12 de novembro), modificadas mediante a Resolución do conselleiro maior do 23 de maio de 2022 polo que se publica o Acordo do Peno do 18 de maio de 2022 (DOG núm. 110, do 9 de xuño).
Ordenar a publicación do Acordo do Pleno do Consello de Contas de Galicia do 22 de xuño de 2023, polo que se modifican as bases e se convoca o IV Premio de investigación Carlos G. Otero Díaz, como anexo a esta resolución.
Santiago de Compostela, 23 de xuño de 2023
O Consello de Contas de Galicia, como órgano de control externo con competencias en materia de prevención da corrupción, ten grande interese en promover a investigación en materias relacionadas con esta competencia e en coñecer aquelas iniciativas de carácter científico que poidan contribuír á análise dos temas propios das súas funcións de colaborar coas administracións públicas na implantación de sistemas de prevención e de manuais de xestión de riscos de corrupción; de comprobar os sistemas de prevención que se poñan en marcha; de asesorar sobre os instrumentos normativos máis axeitados para previr a corrupción; e de fomentar na sociedade civil, e particularmente no ámbito empresarial, a transparencia e o comportamento ético nas súas relacións co sector público.
Unha das formas de contribuír a este obxectivo consiste en empregar instrumentos que incentiven a elaboración de traballos relacionados coa prevención da corrupción no sector público, nas súas diversas vertentes, como son os premios de investigación.
O Pleno do Consello de Contas de Galicia, na sesión que tivo lugar o 23 de setembro de 2019, creou o Premio de investigación Carlos G. Otero Díaz para promover a investigación en materias relacionadas coa prevención da corrupción nas administracións públicas e aprobou as bases reguladoras para a súa concesión, que foron obxecto de publicación mediante a Resolución do conselleiro maior do 29 de outubro de 2019 (DOG núm. 215, do 12 de novembro).
Tras a experiencia das dúas primeiras edicións, o Pleno do Consello de Contas de Galicia, na sesión que tivo lugar o 18 de maio de 2022, modifica as bases reguladoras publicadas mediante a Resolución do conselleiro maior do 23 de maio de 2022 (DOG núm. 110, do 9 de xuño).
Porén, co obxectivo de favorecer a súa participación, resulta necesario incrementar o número de linguas en que poderán estar redactados os traballos.
Tendo en conta o anterior, o Pleno do Consello de Contas de Galicia, na súa sesión do 22 de xuño de 2023,
Primeiro. Modificar o punto 3 da base 7 para a concesión do Premio de investigación Carlos G. Otero Díaz nos seguintes termos:
Base 7.
Requisitos dos traballos
3. O traballo poderá estar redactado nos idiomas oficiais do Estado español e en inglés.
Segundo. Convocar o premio correspondente á edición de 2023 (cuarta edición), que se rexerá polas seguintes disposicións:
Primeira.
Convocatoria
Convócase o IV Premio de investigación Carlos G. Otero Díaz correspondente á edición de 2023, de acordo coa base 2 do Acordo do Pleno do Consello de Contas, do 23 de setembro de 2019, polo que se crea o Premio de investigación Carlos G. Otero Díaz e se establecen as bases reguladoras para a súa concesión, publicado mediante a Resolución do conselleiro maior do 29 de outubro de 2019 (DOG núm. 215, do 12 de novembro), modificadas mediante Resolución do conselleiro maior do 23 de maio de 2022 pola que se publica o Acordo do Pleno do 18 de maio de 2022 (DOG núm. 110, do 9 de xuño).
Segunda.
Requisitos e procedemento
Os requisitos e procedemento de concesión do premio serán os recollidos no Acordo do Pleno do Consello de Contas do 23 de setembro de 2019, no cal se establecen as bases reguladoras para a súa concesión.
Terceira.
Participantes
De acordo coa base 4 do Acordo do Pleno do Consello de Contas do 23 de setembro de 2019, modificada polo Acordo do Pleno do Consello de Contas do 18 de maio de 2022, poderán concorrer ao premio os autores ou coautores de traballos de investigación que teñan o seu domicilio en calquera dos Estados membros da Unión Europea, que poderán ter a condición de persoa física ou grupo de investigación, composto por persoas físicas, baixo a coordinación dun dos seus integrantes, que actuará como representante do grupo e responsable do traballo para os efectos oportunos.
Non poderán concorrer ao premio:
a) Aquelas persoas que teñan a condición de membro do Pleno do Consello de Contas na data desta convocatoria.
b) Aquelas persoas que obtivesen o premio nas dúas edicións anteriores a esta convocatoria.
c) Aquelas persoas que formasen parte do xurado nas dúas edicións anteriores á presente convocatoria.
Cuarta.
Prazo de presentación
En cumprimento da base 5 do Acordo do Pleno do Consello de Contas do 23 de setembro de 2019, establécese que o prazo de presentación das solicitudes comezará a partir do día seguinte da publicación da presente convocatoria no
Diario Oficial de Galicia
e finalizará o 15 de novembro de 2023.
Quinta.
Designación do xurado
De conformidade co disposto na base 9 do Acordo do Pleno do Consello de Contas do 23 de setembro de 2019, modificada polo Acordo do Pleno do Consello de Contas do 18 de maio de 2022, o xurado estará composto por:
Presidente: conselleiro/a maior do Consello de Contas de Galicia.
Vogais:
– Antonio Arias Rodríguez.
– María Concepción Campos Acuña.
– María Inmaculada Valeije Álvarez.
Secretaria: María Pérez Vázquez.
Sexta.
Prazo da decisión do xurado
De conformidade co establecido na base 11 do Acordo do Pleno do Consello de Contas do 23 de setembro de 2019, modificada polo Acordo do Pleno do Consello de Contas do 18 de maio de 2022, o prazo para a emisión da decisión do xurado finalizará o 15 de decembro de 2023.
Sétimo.
Dotación económica
A dotación económica do IV Premio de investigación Carlos G. Otero Díaz é de 4.500 euros, distribuídos da seguinte forma:
a) Primeiro premio: 3.000 euros.
b) Segundo premio: 1.500 euros.
c) Accésits: no caso de ser declarados desertos o primeiro e o segundo premios, poderanse conceder ata tres accésits de 1.000 euros cada un.
A dita contía imputarase á partida orzamentaria 02.01.111C.481.01 do orzamento do Consello de Contas para o exercicio 2023.
Oitava.
Modelo de solicitude e impreso de participación
Publícanse o modelo de solicitude e o impreso de participación que figuran como anexos I e II do Acordo do Pleno do Consello de Contas do 23 de setembro de 2019.
Novena.
Entrada en vigor
A presente convocatoria entrará en vigor o día seguinte ao da súa publicación no
Diario Oficial de Galicia
.
 AUTORIZA, como medio de comunicación preferente, o enderezo de correo electrónico